ফের ‘ম্যান মেড বন্যা’র অভিযোগ তুললেন মুখ্যমন্ত্রী

হুগলি: পুরশুড়ায় বন্যা পরিস্থিতি (Hooghly Flood situation) পরিদর্শনে গেলেন মুখ্যমন্ত্রী মমতা বন্দ্যোপাধ্যায় (Mamata Banerjee)। একদিকে টানা বৃষ্টি ও ডিভিসি জল ছাড়ার ফলে প্লাবিত একাধিক জেলা। রাজ্যের বন্য পরিস্থিতি নিয়ে উদ্বিগ্ন মুখ্যমন্ত্রী। বুধবার বন্যা পরিস্থিতি খতিয়ে দেখতে হুগলিতে যান তিনি। ঘটনাস্থলে দাঁড়িয়ে মুখ্যমন্ত্রী ফের কেন্দ্রকে কটাক্ষ করেন। তিনি বলেন, এটা ম্যন মেড বন্যা। নিজেদের রাজ্যকে বাঁচাতে অন্য রাজ্যকে বাংলাকে ভাসিয়ে দিচ্ছে। বাংলা আর কত বঞ্চনা সহ্য করবে, প্রশ্ন মমতার।

আরও পড়ুন: বন্যা পরিস্থিতি দেখতে ৪ দিনের সফরে মুখ্যমন্ত্রী

পুজোর আগে জেলায় জেলায় বন্যার চোখ রাঙানি। হুগলি, হাওড়া, মেদিনীপুর, বাঁকুড়া, বীরভূমে বানভাসি পরিস্থিতি। জেলার বন্যার পরিস্থিতি খতিয়ে দেখতে তড়িঘড়ি চারদিনের জন্য জেলা সফরে গেলেন মুখ্যমন্ত্রী। বুধবার হুগলির পুরশুড়ায় যান মমতা। এদিন ক্ষতিগ্রস্ত গ্রামবাসীর সঙ্গে কথাও বলেন তিনি। বৃহস্পতিবার ঘাটালে বন্যা পরিস্থিতি পরিদর্শনে যাবেন মমতা। এদিন হুগলিতে তিনি বলেন, ডিভিসি জল ছাড়ায় (DVC Release Water,) ঘোরাল পরিস্থিতি তৈরি হয়েছে। আগেও আমি ডিভিসির সঙ্গে কথা বলেছি। ঝাড়খণ্ডের মুখ্যমন্ত্রীর সঙ্গেও কথা বলেছি। বারবার বলার পরও সেই এক কাজ করেন। তারপরও প্রায় সাড়ে ৩ লক্ষ কিউসেক জল ছেড়েছে। ২০০৯ সালের পর এত জল এক সঙ্গে ছাড়া হয়নি। তাঁর আরও অভিযোগ পরিকল্পিত ভাবে জল ছাড়া হয়েছে। কেন্দ্রীয় সরকার করে না। বাংলা আর কত বঞ্চনা সহ্য করবে? প্রশ্ন তুললেন মমতা।